Obrazac 1.

 Temeljem članka 33. Zakona o udrugama („Narodne novine“ 74/14. i 70/17), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (,,Narodne novine" broj 26/15), članka 46. Statuta Općine Gola ("Službeni glasnik Koprivničko-križevačke županije" broj 6/13, 3/18. i 5/20), članka 16. Pravilnika o financiranju programa i projekata od interesa za opće dobro koje provode udruge na području Općine Gola (KLASA: 007-01/16-01/11, URBROJ: 2137/06-16-1 od 10. veljače 2016.) i Pravilnika o izmjenama i dopunama Pravilnika o financiranju programa i projekata od interesa za opće dobro koje provode udruge na području Općine Gola (KLASA: 007-01/19-01/02, URBROJ: 2137/06-19-1 od 17. siječnja 2019.), općinski načelnik Općine Gola objavljuje

**Javni natječaj za financiranje provedbe programa/projekata vjerskih zajednica na području Općine Gola u 2021. godini**

**I.**

 U Proračunu Općine Gola za 2021. godinu osigurana su sredstva za financiranje programa/projekata koje provode vjerske zajednice na području Općine Gola za 2021. godinu, a obuhvaćaju projektne aktivnosti vjerskih zajednica koje se odnose na brigu o sakralnim objektima na području Općine Gola. Predviđeni iznos ukupnih sredstava koji je na raspolaganju u proračunu Općine Gola za sufinanciranje programa/projekata u 2021. godini, odnosno iznos koji će se temeljem ovog Javnog natječaja moći dodijeliti vjerskim zajednicama je 300.000,00 kuna. Javni natječaj će provesti Jedinstveni upravni odjel Općine Gola.

**II.**

 Kriteriji za dodjelu financijskih sredstava su:

1. dostava pravovremene, cjelovito popunjene i ovjerene potpune prijave,

2. kvaliteta i sadržaj ponuđenog programa/projekta,

3.kvaliteta dosadašnjeg rada, iskustvo i uspjesi u provođenju programa/projekta,

4. dostupnost programa/projekta korisnicima,

5. neposredna društvena korist za lokalnu zajednicu,

6. financijska održivost programa/projekta,

7. financijska potpora programa/projekta iz drugih izvora,

8. realan odnos troškova i očekivanih rezultata po programu/projektu,

9. organizacijski i ljudski kapaciteti za provođenje programa/projekta,

10. urednost u dostavljanju završnog izvještaja o realizaciji programa/projekta.

**III.**

 Najmanji iznos financijskih sredstava koji se može prijaviti i ugovoriti po pojedinom programu/projektu je 1.000,00 kuna, a najveći iznos po programu je 180.000,00 kuna.

**IV.**

Općina će dodjeljivati sredstva za financiranje programa i projekata vjerskim zajednicama uz uvjet da:

-su upisani u Evidenciji vjerskih zajednica u Republici Hrvatskoj

-imaju sjedište na području Općine Gola

-program/projekt/inicijativa, koji prijave na javni natječaj Općine Gola, bude ocijenjen kao značajan (kvalitetan, inovativan i koristan) za zadovoljavanje javnih potreba Općine Gola,

-su uredno ispunili obveze iz svih prethodno sklopljenih ugovora o financiranju iz Proračuna Općine i drugih javnih izvora,

-nemaju dugovanja prema državnom proračunu i proračunu Općine,

-da se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje i djela definirana Uredbom,

-imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga.

**V.**

 Na ovaj javni natječaj mogu se prijaviti sve vjerske zajednice sa sjedištem na području Općine Gola ili na području susjednih općina, ukoliko ista upravlja sakralnim objektom koji se nalazi na području Općine Gola i čija je obnova, izgradnja ili opremanje predmet programa/projekta koji se prijavljuje na javni natječaj za financiranje programa/projekta.

**VI.**

 Svaka vjerska zajednica može prijaviti i ugovoriti više programa/projekata u okviru ovog natječaja, na razdoblje provedbe do 12 mjeseci u periodu od 1. 1. 2021. do 31. 12. 2021. godine. Prijave se podnose na posebnim obrascima:

1. Opisni obrazac za programe i projekte (Obrazac 3.1.)
2. Obrazac Proračuna programa i projekata (Obrazac 3.2.) Kao prilog obrascu proračuna dostavljaju se dokumenti na osnovu kojih je isti utvrđen (ponude, troškovnici, izjave suradnika o cijeni koštanja njihovih usluga, procjene troškova i sl.)
3. Obrazac 6. – Izjava o nepostojanju dvostrukog financiranja,
4. Obrazac 7. – Izjava o urednom ispunjavanju obveza iz prethodnog razdoblja,
5. Obrazac izjave o partnerstvu (Obrazac 9.3. – kada je primjenjivo).

Uz gore navedene obrasce, prijavitelji su obvezni dostaviti i sljedeću dokumentaciju:

1. Preslika izvatka iz Evidencije vjerskih zajednica u Republici Hrvatskoj,
2. *Uvjerenje o nekažnjavanju odgovorne osobe vjerske zajednice u izvorniku ili preslici, s tim da uvjerenje ne smije biti starije od šest mjeseci dana od dana objave natječaja,(iznimno prema Uputi),*

*3. Potvrdu nadležne porezne uprave o nepostojanju duga prema državnom*

 *proračunu u izvorniku ili preslici, ne stariju od 30 dana od dana objave*

 *natječaja, (iznimno prema Uputi).*

**VII.**

 S korisnicima kojima će biti odobrena financijska sredstva, Općina će sklopiti Ugovor o sufinanciranju programa.

**VIII.**

 Rok za podnošenje prijava, neovisno kojim putem se one dostavljaju (poštom ili osobno) u Općinu Gola istječe **15. veljače 2021. u 15,00 sati**. Postupak provjere formalnih uvjeta i ocjenjivanja programa izvršit će za to osnovana povjerenstva koje imenuje općinski načelnik Općine Gola.

**IX.**

 Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

**X.**

 Prijave na propisanim obrascima koji su zajedno s Uputama za prijavitelje dostupni na web stranicama Općine Gola (www.gola.hr) šalju se poštom ili neposredno predaju pisarnici Općine Gola, na sljedeću adresu:

**Općina Gola, Mihovila Pavleka Miškine 1, 48 331 Gola**

**,,Javni natječaj za financiranje provedbe programa/projekata vjerskih zajednica na području Općine Gola za 2021. godinu - ne otvaraj"**

**XI.**

Sve informacije vezane za ovaj natječaj mogu se postaviti elektroničkim putem, slanjem upita na e-mail adresu: darinka.kuzmic@gola.hr ili na broj 048/221-658.

KLASA: 007-01/21-01/03

URBROJ: 2137/06-21-1

Gola, 15. siječnja 2021.

 **OPĆINSKI NAČELNIK:**

**Stjepan Milinković, dr. med.**